KOMUNIKAZZJONI TAL-KUMMISSJONI LILL-PARLAMENT EWROPEW U LILL-KUNSILL STRUMENT GĦALL-ASSISTENZA TA’ QABEL L-ADEŻJONI (IPA) QAFAS FINANZJARJU PLURIENNALI INDIKATTIV RIVEDUT GĦALL-2013 /* COM/2012/0581 final */





KOMUNIKAZZJONI TAL-KUMMISSJONI LILL-PARLAMENT EWROPEW U LILL-KUNSILL STRUMENT GĦALL-ASSISTENZA TA’ QABEL L-ADEŻJONI (IPA) QAFAS FINANZJARJU PLURIENNALI INDIKATTIV RIVEDUT GĦALL-2013 Introduzzjoni Il-Qafas Finanzjarju Pluriennali Indikattiv (QFPI) tal-Istrument għall-Assistenza ta’ Qabel l-Adeżjoni (Instrument for Pre-accession Assistance, IPA) huwa mfassal biex jipprovdi informazzjoni dwar l-analiżi indikattiva tal-pakkett tal-IPA globali propost mill-Kummissjoni skont l-Artikolu 5 tar-Regolament tal-IPA (KE) Nru 1085/2006[1]. Dan jaġixxi bħala ħolqa bejn il-qafas politiku fil-pakkett tat-tkabbir u l-proċess baġitarju. Id-Dokumenti Indikattivi ta’ Ppjanar Pluriennali (Multi-annual Indicative Planning Documents, MIPD) stabbiliti għal kull pajjiż benefiċjarju, għall-programm multibenefiċjarju u għall-komponent ta’ kooperazzjoni transkonfinali, li fuqhom tingħata l-għajnuna ta’ qabel l-adeżjoni, jikkunsidraw l-analiżi indikattiva proposta mill-QFPI. Il-QFPI huwa bbażat fuq ċiklu ta’ pprogrammar kurrenti ta' tliet snin. F’ċirkostanzi normali, se jkun ippreżentat QFPI għas-snin N, N+1 u N+2 fl-aħħar tliet xhur tas-sena N-2 bħala parti mill-pakkett tat-tkabbir, li jkun jirrappreżenta proposta li ssarraf f’termini finanzjarji l-prijoritajiet politiċi stipulati fil-pakkett innifsu, filwaqt li jitqies il-qafas finanzjarju. Minħabba li l-2013 hija l-aħħar sena baġitarja tal-IPA, dan il-QFPI jkopri biss il-bidliet previsti f'din is-sena. Dan juri l-allokazzjoni tal-pakkett għall-assistenza ta’ qabel l-adeżjoni skont il-pajjiż u skont il-komponent għall-2013, u jagħti wkoll indikazzjoni tal-pakkett għall-programm multibenefiċjarju u tan-nefqa ta' appoġġ. Bħal fis-snin preċedenti, il-MIFF huwa ppubblikat abbażi tal-istatus attwali tal-pajjiżi kkonċernati. Għalhekk, dan jirrifletti l-bidla fl-istatus tas-Sebja li sar pajjiż kandidat fi Frar 2012[2], kif ukoll id-data prevista tal-adeżjoni tal-Kroazja fl-1 ta' Lulju 2013. Il-prijoritajiet politiċi ġenerali għal qabel l-adeżjoni huma stipulati fis-Sħubiji ta’ Adeżjoni u dawk Ewropej, fir-rapporti annwali tal-progress u fid-dokument ta’ strateġija dwar it-tkabbir inkluż fil-pakkett tat-tkabbir, ippreżentati kull ħarifa lill-Parlament Ewropew u lill-Kunsill. Programmar Finanzjarju Strateġiku 1. Allokazzjoni ta’ fondi bejn il-pajjiżi Il-punt tat-tluq għall-allokazzjonijiet fl-2007 kien l-impenn mill-Kummissjoni biex tassigura li l-ebda pajjiż benefiċjarju ma jirċievi inqas fl-2007 minn dak li rċieva fl-2006, u barra minn hekk li l-Albanija, u l-Bożnja u Ħerzegovina ma għandhomx jirċievu inqas mill-medja annwali tal-finanzjament li kull wieħed irċieva bejn fl-2004 u l-2006. Dan il-punt tal-aħħar irrifletta l-fatt li l-finanzjament għal dawn il-pajjiżi kien ikkonċentrat fl-2004. Iċ-ċifri mill-2008 ’il quddiem kienu kkalkulati abbażi tal-allokazzjonijiet per capita, li fl-imgħoddi kienu kkwotati bħala indikatur indirett għall-ħtiġijiet u għall-impatt. Meta mqabbla ma’ din il-miżura, il-livelli per capita għal kull kandidat potenzjali mill-Balkani tal-Punent żdiedu matul il-kors tal-qafas finanzjarju attwali għal aktar mill-medja per capita ta’ EUR 23 għall-2004-2006 (fi prezzijiet tal-2004) rċevuti taħt il-CARDS[3]. It-tqassim globali tal-fondi bejn il-pajjiżi ġie rrispettat, bl-eċċezzjoni tal-Kosovo[4] li rċieva aktar fondi tal-IPA. Fl-2008 EUR 60 miljun ingħataw mill-awtorità baġitarja bħala parti minn mobilizzazzjoni iktar wiesgħa ta' fondi ġodda għas-sostenn tal-istabbiltà u l-iżvilupp tal-Kosovo. Dawn ġew issupplimentati bit-trasferiment ta’ EUR 60 miljun oħra minn approprjazzjonijiet makrofinanzjarji ta’ assistenza (MFA) mhux użati. Fl-2009, ġew impenjati EUR 40 miljun oħra bħala segwitu tal-Konferenza tad-Donaturi li saret f’Lulju 2008. Għall-Kroazja u għal dik li kienet ir-Repubblika Jugoslava tal-Maċedonja, huwa allokat livell ta' iktar minn EUR 30 per capita (fi prezzijiet tal-2004). Dan il-livell qed jinżamm tul il-perjodu kollu għall-Kroazja. L-allokazzjoni għall-Kroazja skont l-IPA, minħabba l-adeżjoni mistennija tagħha fl-1 ta’ Lulju 2013, se titnaqqas bin-nofs tal-ammonti previsti oriġinarjament għal dik is-sena, ħlief għall-komponent tal-iżvilupp rurali fejn l-allokazzjoni sħiħa tal-2013 se tinżamm fil-livell li oriġinarjament kien previst. Il-finanzjament f’termini per capita se jkompli jiżdied għal dik li kienet ir-Repubblika Jugoslava tal-Maċedonja, li jirrifletti livell minimu ta’ finanzjament meħtieġ sabiex jinbnew amministrazzjonijiet xierqa, irrispettivament mid-daqs tal-pajjiż. Għall-Montenegro, il-livelli per capita tal-finanzjament huma ogħla milli għall-pajjiżi l-oħra, li jirriflettu livell minimu ta' finanzjament meħtieġ għall-bini ta’ amministrazzjonijiet xierqa, irrispettivament mid-daqs tal-pajjiż. Għat-Turkija, meta jitqiesu d-daqs u l-kapaċità ta’ assorbiment tal-pajjiż, hemm żieda gradwali fil-livelli ta’ assistenza per capita matul il-perjodu 2007-2013. Għall-Islanda, il-livell ta' konformità mal-leġiżlazzjoni tal-UE permezz tal-Ftehim taż-Żona Ekonomika Ewropea u l-livell ta' żvilupp ekonomiku u soċjali jfissru li dan il-pajjiż huwa eċċezzjoni fost il-pajjiżi kandidati. Għal din ir-raġuni, intlaħaq ftehim li l-assistenza tal-IPA li se jirċievi dan il-pajjiż se tingħata biss taħt il-Komponent I ġestit mill-Kummissjoni. Il-finanzjament ikopri tliet snin u beda fl-2011. 2. Allokazzjonijiet bejn il-komponenti L-IPA jitwassal permezz ta' dawn il-ħames komponenti li ġejjin: I – l-Assistenza għat-Tranżizzjoni u l-Bini tal-Istituzzjonijiet; II – il-Kooperazzjoni Transkonfinali; III - l-Iżvilupp Reġjonali; IV – l-Iżvilupp tar-Riżorsi Umani; u V – l-Iżvilupp Rurali. Il-Komponent I, l-Assistenza għat-Tranżizzjoni u l-Bini ta' Istituzzjonijiet tkopri l-azzjonijiet kollha tal-bini ta' istituzzjonijiet u l-investimenti relatati mal-acquis; din tgħin lill-pajjiżi benefiċjarji jibnu kapaċità amministrattiva u ġudizzjarja u tindirizza, skont il-prijorità, miżuri ta' kooperazzjoni li mhux neċessarjament huma koperti mill-komponenti l-oħrajn. Il-Komponent II, il-Kooperazzjoni Transkonfinali, jappoġġa attivitajiet transkonfinali fost il-pajjiżi benefiċjarji kif ukoll bejn il-pajjiżi benefiċjarji u l-Istati Membri; din tkopri wkoll il-parteċipazzjoni tal-benefiċjarji tal-IPA fi programmi ta’ kooperazzjoni transnazzjonali tal-Fond Ewropew għall-Iżvilupp Reġjonali (FEŻR) taħt l-objettiv tal-Kooperazzjoni Territorjali tal-Fondi Strutturali u fi programmi ta’ baċin il-baħar tal-Istrument Ewropew ta' Viċinat u Sħubija (European Neighbourhood and Partnership Instrument, ENPI), skont kif jixraq. Il-Komponenti minn III sa V huma aċċessibbli biss għall-pajjiżi kandidati u għandhom l-għan li jippreparaw lil dawn il-pajjiżi għall-ipprogrammar, l-implimentazzjoni u l-ġestjoni tal-Fondi Strutturali, ta' Koeżjoni u l-Fondi għall-Iżviluppi Rurali wara l-adeżjoni, billi jqarrbu, sal-aktar grad possibbli skont ir-regoli tal-Għajnuna Esterna, il-metodi ta' implimentazzjoni ta' dawn il-fondi. B'mod speċifiku, il-Komponent III, l-Iżvilupp Reġjonali, jixbah, sal-iktar grad possibbli, lill-Fond Ewropew għall-Iżvilupp Reġjonali u lill-Fond ta' Koeżjoni. Il-Komponent IV, l-Iżvilupp tar-Riżorsi Umani jħejji lill-pajjiżi kandidati biex jimplimentaw il-Fond Soċjali Ewropew fil-qafas tal-Istrateġija Ewropea dwar l-Impjiegi. Il-Komponent V, l-Iżvilupp Rurali, jgħin lill-pajjiżi kandidati biex jippreparaw għall-programmi ta' żvilupp rurali ta’ wara l-adeżjoni ffinanzjati mill-UE billi jimplimenta assistenza ta’ qabel l-adeżjoni permezz ta' sistemi li huma simili kemm jista' jkun għal dawk li huma meħtieġa wara l-adeżjoni. Meta ġew iddeterminati l-allokazzjonijiet bejn il-komponenti, kien ikkunsidrat sew li jkunu lesti s-sistemi ta’ ġestjoni deċentralizzata meħtieġa għall-implimentazzjoni tal-Komponenti III, IV u V fil-pajjiżi kandidati attwali kif ukoll il-ħtieġa għall-finanzjament tal-Komponent II dwar il-kooperazzjoni transkonfinali mal-Istati Membri, biex ikunu ekwivalenti għall-finanzjament tal-FEŻR skont l-intestatura tal-baġit 1b. 3. Allokazzjonijiet oħrajn Nefqa ta' appoġġ Dan il-pakkett ikopri l-ispejjez amministrattivi marbuta direttament mal-implimentazzjoni tal-IPA. Allokazzjonijiet għall-programmi multibenefiċjarji Il-programmi multibenefiċjarji skont il-Komponent I huma mfassla sabiex jikkomplimentaw il-programmi nazzjonali u sabiex isaħħu r-relazzjonijiet multilaterali fil-Balkani tal-Punent u fit-Turkija. L-istrateġija tiffoka fuq oqsma identifikati bħala kruċjali għall-integrazzjoni u l-istabbiltà Ewropea fir-reġjun u fuq kwistjonijiet fejn hija meħtieġa l-kooperazzjoni bejn il-pajjiżi. Il-programmi b'impatt reġjonali, u/jew dawk li jistgħu jibbenefikaw mill-ekonomiji ta' skala jew ta’ ambitu jekk ikunu implimentati orizzontalment madwar numru ta' pajjiżi benefiċjarji, huma ffinanzjati b'dan il-pakkett. Il-programmi multibenefiċjarji jappoġġaw, inter alia, l-Iskola Reġjonali għall-Amministrazzjoni Pubblika, il-Ftehim dwar il-Kummerċ Ħieles tal-Ewropa Ċentrali (Central European Free Trade Agreement, CEFTA), il-Kunsill għall-Kooperazzjoni Reġjonali (KKR), il-ġlieda kontra l-kriminalità organizzata, il-boroż ta' studju ta’ ERASMUS u l-edukazzjoni ogħla. Huma jipprovdu wkoll il-bażi għal Faċilità tas-Soċjetà Ċivili li tgħaqqad l-appoġġ kemm mill-programmi nazzjonali kif ukoll minn dawk multibenefiċjarji tal-IPA. Il-bini tal-istituzzjonijiet fil-Balkani tal-Punent, fit-Turkija u fl-Islanda, hu appoġġat permezz tal-istrument TAIEX, u l-allokazzjonijiet jindirizzaw l-awditjar u l-valutazzjoni tal-programmi reġjonali u nazzjonali, kif ukoll l-attivitajiet ta’ informazzjoni u ta' komunikazzjoni. Ħtiġijiet ta' investiment għall-impriżi ta’ daqs żgħir u medju, għall-effiċjenza tal-enerġija u għall-żvilupp tal-infrastruttura, mqassma f'kollaborazzjoni mill-qrib mal-Bank Ewropew għall-Investiment u Istituzzjonijiet Finanzjarji Internazzjonali (IFI) oħra, se jkomplu jkunu appoġġati permezz ta' parti sostanzjali tal-allokazzjoni reġjonali u orizzontali. Dan l-appoġġ se jiġi kkoordinat taħt il-Qafas ta' Investiment tal-Balkani tal-Punent, imwaqqaf fl-aħħar tal-2009 biex itejjeb il-koordinament u l-kooperazzjoni fost id-donaturi u l-IFI involuti b'mod attiv fil-Balkani tal-Punent. Mill-2010, parti mill-Komponent II, li tkopri l-parteċipazzjoni ta' pajjiżi fil-programm ta’ kooperazzjoni transnazzjonali "tal-Mediterran" u "tal-Ewropa tax-Xlokk" tal-FEŻR, hija implimentata wkoll fuq bażi multibenefiċjarja, għall-ħeffa tal-implimentazzjoni. Preżentazzjoni taċ-ċifri It-tabella li ġejja tagħti ċ-ċifri ta’ hawn fuq fi prezzijiet attwali u f’Euro. Hija turi l-allokazzjonijiet skont il-pajjiż u skont il-komponent, kif ukoll dawk għall-programm multibenefiċjarju u n-nefqa ta’appoġġ għas-sena 2013, f’konformità mal-abbozz tal-baġit 2013. Iċ-ċifri finali ta’ impenn għas-snin preċedenti, kif ukoll iċ-ċifri aġġornati għall-2012 huma inklużi għall-ħeffa ta’ referenza. Qafas Finanzjarju Indikattiv Multiannwali Rivedut: Analiżi tal-Pakkett għall-Istrument għal Assistenza ta’ Qabel l-Adeżjoni għall-2013 f’allokazzjonijiet skont il-pajjiż u l-komponent Pajjiż/Komponent || 2007 || 2008 || 2009 || 2010 || 2011 || 2012 || 2013 Pajjiżi kandidati IL-KROAZJA L-Assistenza għat-Tranżizzjoni u l-Bini tal-Istituzzjonijiet || 49,611,775 || 45,374,274 || 45,601,430 || 39,483,458 || 39,959,128 || 39,969,161 || 17,437,970 Il-Kooperazzjoni Transkonfinali || 9,688,225 || 14,725,726 || 15,898,570 || 15,601,136 || 15,869,158 || 16,442,542 || 9,749,192 L-Iżvilupp Reġjonali || 45,050,000 || 47,600,000 || 49,700,000 || 56,800,000 || 58,200,000 || 57,453,890 || 30,088,235 L-Iżvilupp tar-Riżorsi Umani || 11,377,000 || 12,700,000 || 14,200,000 || 15,700,000 || 16,000,000 || 15,899,000 || 8,546,000 L-Iżvilupp Rurali || 25,500,000 || 25,600,000 || 25,800,000 || 26,000,000 || 26,500,000 || 25,820,793 || 27,700,000 TOTAL || 141,227,000 || 146,000,000 || 151,200,000 || 153,584,594 || 156,528,286 || 155,585,386 || 93,521,397[5] || || || || || || || DIK LI QABEL KIENET IR-REPUBBLIKA JUGOSLAVA TAL-MAĊEDONJA L-Assistenza għat-Tranżizzjoni u l-Bini tal-Istituzzjonijiet || 41,641,613 || 41,122,001 || 39,310,500 || 36,917,068 || 29,403,410 || 28,659,161 || 27,058,357 Il-Kooperazzjoni Transkonfinali || 4,158,387 || 4,077,999 || 4,371,501 || 4,467,526 || 4,524,876 || 3,583,373 || 5,093,041 L-Iżvilupp Reġjonali || 7,400,000 || 12,300,000 || 20,800,000 || 29,400,000 || 39,300,000 || 40,949,983 || 50,276,471 L-Iżvilupp tar-Riżorsi Umani || 3,200,000 || 6,000,000 || 7,100,000 || 8,400,000 || 8,800,000 || 10,288,000 || 10,636,000 Żvilupp Rurali || 2,100,000 || 6,700,000 || 10,200,000 || 12,500,000 || 16,000,000 || 17,991,604 || 20,157,737 TOTAL || 58,500,000 || 70,200,000 || 81,782,001 || 91,684,594 || 98,028,286 || 101,472,121 || 113,221,606 || || || || || || || L-ISLANDA L-Assistenza għat-Tranżizzjoni u l-Bini tal-Istituzzjonijiet || || || || || 12,000,000 || 11,997,400 || 5,810,415 TOTAL || || || || || 12,000,000 || 11,997,400 || 5,810,415 || || || || || || || IL-MONTENEGRO L-Assistenza għat-Tranżizzjoni u l-Bini tal-Istituzzjonijiet || 27,490,504 || 28,112,552 || 29,832,179[6] || 29,838,823 || 29,843,599 || 16,346,471 || 5,073,420 Il-Kooperazzjoni Transkonfinali || 3,909,496 || 4,487,448 || 4,667,821 || 3,682,690 || 4,310,344 || 4,588,551 || 4,668,687 L-Iżvilupp Reġjonali || || || || || || 7,982,738 || 14,752,941 L-Iżvilupp tar-Riżorsi Umani || || || || || || 2,775,000 || 2,808,000 Żvilupp Rurali || || || || || || 3,258,308[7] || 7,285,467 TOTAL || 31,400,000 || 32,600,000 || 34,500,000 || 33,521,513 || 34,153,943 || 34,951,068 || 34,588,515 || || || || || || || IS-SERBJA L-Assistenza għat-Tranżizzjoni u l-Bini tal-Istituzzjonijiet || 181,496,352 || 179,441,314 || 182,551,643 || 186,206,679 || 190,556,810 || 190,600,995 || 196,683,533 Il-Kooperazzjoni Transkonfinali || 8,203,648 || 11,458,686 || 12,248,357 || 11,751,753 || 11,322,790 || 11,497,244 || 11,630,694 L-Iżvilupp Reġjonali || || || || || || || L-Iżvilupp tar-Riżorsi Umani || || || || || || || L-Iżvilupp Rurali || || || || || || || TOTAL || 189,700,000 || 190,900,000 || 194,800,000 || 197,958,432 || 201,879,600 || 202,098,239 || 208,314,227 IT-TURKIJA L-Assistenza għat-Tranżizzjoni u l-Bini tal-Istituzzjonijiet || 256,702,720 || 256,125,297 || 239,550,810 || 217,809,826 || 231,268,023 || 227,499,161 || 238,500,014 Il-Kooperazzjoni Transkonfinali || 2,097,280 || 2,874,709 || 3,049,190 || 3,090,174 || 5,131,977 || 2,174,617 || 2,218,109 L-Iżvilupp Reġjonali || 167,500,000 || 173,800,000 || 182,700,000 || 238,100,000 || 293,400,000 || 356,066,389 || 366,882,353 L-Iżvilupp tar-Riżorsi Umani || 50,200,000 || 52,900,000 || 55,600,000 || 63,400,000 || 77,600,000 || 83,188,000 || 91,167,077 L-Iżvilupp Rurali || 20,700,000 || 53,000,000 || 85,500,000 || 131,300,000 || 172,500,000 || 187,387,295 || 204,184,796 TOTAL || 497,200,000 || 538,700,006 || 566,400,000 || 653,700,000 || 779,900,000 || 856,315,462 || 902,952,349 Kandidati potenzjali L-ALBANIJA L-Assistenza għat-Tranżizzjoni u l-Bini tal-Istituzzjonijiet || 54,318,790 || 65,237,756[8] || 71,360,000 || 84,200,000[9] || 84,301,650 || 85,140,996 || 84,682,966 Il-Kooperazzjoni Transkonfinali || 6,681,210 || 8,582,244 || 9,822,921 || 9,973,173 || 10,126,636 || 9,433,169 || 10,666,232 TOTAL || 61,000,000 || 73,820,000 || 81,182,921 || 94,173,173 || 94,428,286 || 94,574,165 || 95,349,198 IL-BOSNJA-ĦERZEGOVINA L-Assistenza għat-Tranżizzjoni u l-Bini tal-Istituzzjonijiet || 58,136,394 || 69,854,783 || 83,900,000 || 100,688,099 || 102,681,861 || 102,670,996 || 103,493,402 Il-Kooperazzjoni Transkonfinali || 3,963,606 || 4,945,217 || 5,207,746 || 4,696,495 || 4,746,425 || 5,197,353 || 5,342,041 TOTAL || 62,100,000 || 74,800,000 || 89,107,746 || 105,384,594 || 107,428,286 || 107,868,349 || 108,835,443 || || || || || || || IL-KOSOVO L-Assistenza għat-Tranżizzjoni u l-Bini tal-Istituzzjonijiet || 68,300,000 || 184,700,000 || 106,100,000 || 66,100,000 || 66,900,000 || 67,000,144 || 68,477,942 Il-Kooperazzjoni Transkonfinali || 0 || 0 || 0 || 1,200,000 || 1,800,000 || 1,800,000 || 2,987,731 TOTAL || 68,300,000 || 184,700,000 || 106,100,000 || 67,300,000 || 68,700,000 || 68,800,144 || 71,465,673 IL-PROGRAMMI TOTALI TAL-PAJJIŻI || 1,109,427,000 || 1,311,720,006 || 1,305,072,668 || 1,397,306,900 || 1,553,046,687 || 1,633,662,334 || 1,634,058,823 PROGRAMMI MULTIBENEFIĊJARJI L-Assistenza għat-Tranżizzjoni u l-Bini tal-Istituzzjonijiet || 129,571,000[10] || 137,736,644[11] || 188,867,536[12] || 141,706,551[13] || 187,860,605[14] || 207,031,122[15] || 171,226,015 Il-Kooperazzjoni Transkonfinali || 0 || 0 || 0 || 4,921,679 || 5,293,313 || 5,672,378 || 6,059,026 NEFQA TA' APPOĠĠ || 44,793,000 || 51,950,000 || 47,648,000 || 47,393,000 || 52,183,900 || 52,747,050 || 53,302,924 IT-TOTAL ĠENERALI || 1,263,200,000 || 1,501,406,650 || 1,541,588,204 || 1,591,328,130 || 1,798,384,505 || 1,899,112,884 || 1,864,646,788 Iċ-ċifri huma f’miljuni ta’ Euro fi prezzijiet attwali [1] ĠU L 201, 31.7.2006, p. 82-93 [2] Il-ftuħ tal-komponenti III, IV u V għas-Serbja jiddependi fuq l-adozzjoni mill-Kunsill u l-Parlament Ewropew tal-emenda għar-Regolament (KE) Nru 1085/2006 kif proposta mill-Kummissjoni (COM(2012) 329 tal-20 ta' Ġunju 2012). [3] Prekursur tal-IPA fir-reġjun – Għajnuna Komunitarja għar-Rikostruzzjoni, l-Iżvilupp u l-Istabilizzazzjoni – li damet mis-sena 2000 sal-2006. [4] Din id-deżinjazzjoni hija bla ħsara għall-pożizzjonijiet dwar l-istatus, u hija konformi mal-UNSCR 1244/1999 u l-Opinjoni tal-QIĠ dwar id-dikjarazzjoni għall-indipendenza tal-Kosovo. [5] Ħamsin fil-mija tal-allokazzjoni inizjali tal-2013 għall-Komponenti minn I sa IV u 100 % tal-allokazzjoni inizjali tal-2013 għall-Komponent V [6] Jinkludu EUR 1,2 miljun ta' fondi addizzjonali rkuprati minn programmi preċedenti. [7] Inbdiet il-proċedura għat-trasferiment ta' dawn il-fondi mill-komponent tal-Iżvilupp Rurali għall-komponent tal-Assistenza għat-Tranżizzjoni u l-Bini tal-Istituzzjonijiet. [8] Jinkludu EUR 3,12 miljun ta' fondi addizzjonali rkuprati minn programmi preċedenti. [9] Jinkludu EUR 1,5 miljun ta' fondi addizzjonali rkuprati minn programmi preċedenti. [10] Jinkludu EUR 20,6 miljun ta' fondi addizzjonali rkuprati minn programmi preċedenti. [11] Jinkludu EUR 2,0 miljun ta' fondi addizzjonali rkuprati minn programmi preċedenti. [12] Jinkludu EUR 22,8 miljun ta' fondi addizzjonali rkuprati minn programmi preċedenti. [13] Dan jinkludi tnaqqis ta’ EUR 29 miljun għall-faċilità tas-sigurtà tal-ikel li se titħallas lura fl-2011 (EUR 14-il miljun), fl-2012 (EUR 6 miljun) u fl-2013 (EUR 9 miljun). Il-fondi mħallsa lura f'dawn is-snin se jintużaw għall-allokazzjoni tal-Islanda. Iċ-ċifra tinkludi wkoll EUR 2,7 miljun ta' fondi addizzjonali rkuprati minn programmi preċedenti. [14] Jinkludu EUR 1,6 miljun ta' fondi addizzjonali rkuprati minn programmi preċedenti. [15] Jinkludu EUR 32,1 miljun ta' fondi addizzjonali rkuprati minn programmi preċedenti.